Symbolismus (Bildende Kunst)
Dr Sümbolismus bezäichnet e Kunstströömig in dr Moolerei und dr Bildhauerei am Ändi vom 19. Joorhundert, si Hoochfaase isch in dr Zit zwüsche öbbe 1880 und 1910 gsi.

Gschicht 

En entschäidende Impuls het s „Sümbolistische Manifest“ vom franzöösische Dichder Jean Moréas im Joor 1886 gee. E Kärnsatz in däm Manifest goot eso: »Die wäsentligi Äigeschaft vo dr sümbolistische Kunst bestoot din, ass e Idee nie begrifflig fixiert oder diräkt usgsproche wird«. Dr Sümbolismus isch 1889 bi dr Wältustellig z Bariis ere bräite Öffentlikäit bekannt gmacht worde und het sich denn vo Frankriich us über ganz Öiropa usbräitet. 

In dr Epoche vom Realismus (Hauptverdräter: Gustave Courbet), wo grad vorhär cho isch, het eme Hufe Künstler die seelischi Diefi gfeelt, won e Kunstwärk müess usdrucke. Dr Sümbolismus isch gege die niidrigi Dröiji im Detäi vom Naturalismus gsi und au gege die verkläärti Schwärmerei vo dr Romantik. Er het d Wält und deren iiri Aspäkt nume als Sümbool von ere diefere Wirkligkäit gsee, und d Kunst as Vermiddlere zwüsche deene Ebene.

E Schbiilart vom Sümbolismus isch d Décadence, wo brobiert het, dr Verfall und Undergang von ere Epoche künstlerisch z begläite und iir Häil in ere überspitzte Sinneslust het welle finde. 

Dr Sümbolismus het e Hufe Paralleele zum Jugendstil. Bäidi gälte zämme als Bindegliid zwüschen em Impressionismus vorhär und em Expressionismus nochhär. Usserdäm wärde d Sümboliste au as Vorlöifer vo de Surrealiste bezäichnet.

D Theme vo de sümbolistische Wärk 
In de Wärk vom Sümbolismus git s bsundrigi Motiv us dr antike Müthologii und biblischi Allegorie. E Hufe Bilder stelle Dröüm und Ekstaase dar, ufgwüelti Gfüül, Unerkläärligs, Chranket, Dood, Sünd und Liideschaft und zäige gäistigi Wirklikäit, Fantasii, Visioon, Halluzinazioon, Meditazioon und Empfindig. 

D Sümboliste häi s "Räine, Edle und Erhabene" im Sinn vo de Preraffaelite verherrligt, aber au die "dunkli Site" um d Themekomplex Sünd, Gschlächt, Dood und Düüfel. Motiiv in dr erste Richdig si Ängel, Hirtenidüll, religiöösi Motiiv, und "räini und köischi" Frauegstalte, mäistens in lange, wisse Gwänder. Typischi Verdräter si z. B. dr Pierre Puvis de Chavannes, Maurice Denis, oder Michail Wassiljewitsch Nesterow und dr Michail Alexandrowitsch Wrubel.

Künstler vom Sümbolismus

Wärk (Uswaal) 
 Arnold Böcklin, Die Toteninsel (1886), Ööl uf Holz, 80 x 150 cm, Museum der bildenden Künste, Leipzig 
 Sir Edward Coley Burne-Jones, Die goldene Treppe (1880), Ööl uf Liinwand, 276 x 117 cm, Tate Gallery, London
 Sir Edward Coley Burne-Jones, Der Prinz betritt den Dornwald, aus >The Broar Rose< Serie 1, (1870-90), Ööl uf Liinwand, 122 x 248 cm, The Faringdon Collection Trust, Buscot Park, Faringdon, Berkshire
 Sir Edward Coley Burne-Jones, Dornröschen, aus >The Broar Rose< Serie 4, (1870-90), Ööl uf Liinwand, 122 x 227 cm, The Faringdon Collection Trust, Buscot Park, Faringdon, Berkshire
 Pierre Puvis de Chavannes, Der arme Fischer (1981), Ööl uf Liinwand, 155 x 192 cm, Louvre, Bariis
 Pierre Puvis de Chavannes, Die heilige Genoveva wacht über Paris (1986), Ööl uf Liinwand (Entwurf für e Wandbild), Panthéon, Paris
 Tivadar Kosztka Csontváry, Die einsame Zeder (1907), Ööl uf Liinwand, 248 x 194 cm, Csontváry Museum, Pécs 
 Jean Delville, Satans Schätze (1895), Ööl uf Liinwand, 358 x 368 cm, Musées Royaux des Beaux-Arts, Brüssel 
 Maurice Denis, Bretonischer Tanz (1891), Ööl uf Liinwand, 41 x 33 cm, Sammlung M. und Mme Samuel Josefowotz, Lausanne
 Maurice Denis, April (1892), Ööl uf Liinwand, 37,5 x 61 cm, Rijksmuseum Kröller-Müller, Otterlo
 James Ensor, Selbstbildnis mit Masken (1899), Ööl uf Liinwand, 118 x 83 cm, Sammlung Mme C. Jussiant, Antwärpe 
 Léon Frédéric, Der See - das schlafende Wasser (1897-98), Ööl uf Liinwand, 205 x 127 cm, Musées Royaux des Beaux-Arts, Brüssel 
 Paul Gauguin, Die Vision nach der Predigt (Jacobs Kampf mit dem Engel) (1888), Ööl uf Liinwand, 73 x 92 cm, National Gallery of Scotland, Edinburg
 Paul Gauguin, Selbstbildnis: Les Misérables (1888), Ööl uf Liinwand, 45 x 55 cm, Vincent-van-Gogh-Stiftung, Amsterdam 
 Paul Gauguin, Woher kommen wir? Wer sind wir? Wohin gehen wir? (1897), Ööl uf Liinwand, 139 x 375 cm, Museum of Fine Arts, Boston 
 Ferdinand Hodler, Der Mönch (1911), Ööl uf Liinwand, 64,5 x 91,5 cm, Privatbesitz
 Georges Lacombe, Marine bleue, Effet de vagues (1893), Tempera uf Liinwand, 49 x 65 cm, Musée des Beaux-Arts de Rennes
 Gustave Moreau, Herkules und die Lernäische Schlange (um 1870), Wasserfarben auf Papier, 25 x 20 cm, Musée Gustave Moreau, Bariis
 Gustave Moreau, Salome tanzt vor Herodes (Die tätowierte Salome), (1876), Ööl uf Liinwand, 92 x 60 cm, Musée Gustave Moreau, Bariis
 Edvard Munch, Der Schrei (1893), Ööl uf Karton, 91 x 73,5 cm, Nasjonalgaleriet, Oslo 
 Edvard Munch, Madonna (1895-1902), Lithographie, 60,7 x 44,3 cm, Nasjonalgaleriet, Oslo 
 Odilon Redon, Bildnis Gauguins (1904), Ööl uf Liinwand, 66 x 55 cm, Louvre (Jeu de Paume), Bariis
 Odilon Redon, Pandora (um 1910), Ööl uf Liinwand, 144 x 62 cm, Metropolitan Museum of Art, Nöi York
 Auguste Rodin, Fugit Amor (1885-87), Marmor, 57 x 110 x 40 cm, Musées Rodin, Bariis
 Giovanni Segantini, Die Liebesgöttin (1894-97), Ööl uf Liinwand, 210 x 144 cm, Galleria Civica d'Arte, Mailand
 M.A. Wrubel, Die Wahrsagerin (1895), Ööl uf Liinwand, 136 x 87 cm, Tretjakow-Galerie, Moskau 
 M.A. Wrubel, Der Dämon (1890), Ööl uf Liinwand, 114 x 211 cm, Tretjakow-Galerie, Moskau
 M.A. Wrubel, Pan (1899), Ööl uf Liinwand, 124 x 106 cm, Tretjakow-Galerie, Moskau
 M.A. Wrubel, Zarewna-Lebed (1900), Ööl uf Liinwand, 142,5 x 93,5 cm, Tretjakow-Galerie, Moskau

Fuessnoote

Liddratuur 
 Natalia Brodskaïa: Symbolismus, Sirrocco, London 2007, ISBN 978-1-84484-416-6
 Ingried Brugger (Hrsg.): Der Kuss der Sphinx. Symbolismus in Belgien, Hatje Cantz Verlag, Ostfildern-Ruit 2007, ISBN 978-3-7757-2067-0
 Astrit Schmidt-Burkhardt: Stammbäume der Kunst. Zur Genealogie der Avantgarde, Akademie Verlag, Berlin 2005, ISBN 3-05-004066-1
 Michael Gibson: Symbolismus, Taschen Verlag, Köln 2006, ISBN 3-8228-5029-2
 Andrew Wilton (Hrsg.): Der Symbolismus in England 1860-1910, Hatje Cantz Verlag, Ostfildern-Ruit 1998, ISBN 3-7757-0742-5
 Hans H. Hofstätter: Symbolismus und die Kunst der Jahrhundertwende, DuMont Verlag, Köln 1975, ISBN 3-7701-0212-6

Weblingg 
 
 Privatsammlig vo dütscher sümbolistischer Kunst vo 1870 bis 1930
 Un mouvement littéraire et culturel: le Symbolisme.
 Le miracle de 1886.

Bildendi Kunst